Den 76-årige kvinde, som tirsdag formiddag forsvandt fra institutionen Solsiden i Sindal er fundet igen i god behold. Det oplyser Nordjyllands Politi.

Klokken 18.00 tirsdag aften fandt en af politiets hundepatruljer frem til den 76-årige kvinde fra institutionen Solsiden i Sindal, som forsvandt ved 10-tiden samme dag. Det fortæller vagtchef Per Jørgensen fra Nordjyllands Politi til TV2/Nord. Hun blev fundet i et nærliggende skur. - Hun var ikke kommet til skade, men var lettere forkommen, siger vagtchef Per Jørgensen. Kvinden blev fundet klokken 18.00.